LA DROGUERIE ECOLOGIQUE - ЕКО ГЪБИ ОТ МЕД ЗА НЕЖНО ПОЧИСТВАНЕ НА СЪДОВЕ - 2 бр ✔ Цена — Bio-Market.bg\nПродуктов код: DE0387\nКАКВО Е ЕКО ГЪБИ ОТ МЕД ЗА НЕЖНО ПОЧИСТВАНЕ НА СЪДОВЕ - 2 бр ?\nТази медна гъба за остъргване е идеална за нежно почистване и лъскане на тигани, тенджери, тигани, газови котлони, мивки... Тя е особено ефективна за инкрустирана мръсотия, не драска и не ръждясва.\nРазмери: приблизително 9,5 см\nЕКОЛОГИЧНИ ПОЛЗИ ОТ УПОТРЕБАТА НА ЕКО ГЪБИ ОТ МЕД ЗА НЕЖНО ПОЧИСТВАНЕ НА СЪДОВЕ:\nМедната мрежа се рециклира лесно и напълно.\nЕтикет от рециклирана хартия.\nПроизведено в Западна Европа.\nТази медна гърба от La droguerie ecologique е подходяща както за почистване на домакински съдове, прибори и принадлежности, така и за замърсени повърхности в дома.


Вещите, за които не подозирате, че могат да бъдат прани в пералня - Лично нейно - - Jenite.bg\nНачало / Лично нейно / Вещите, за които не подозирате, че могат да бъдат прани в пералня\nВещите, за които не подозирате, че могат да бъдат прани в пералня\nпо статията работи: Вяра Иванова | 07.06.2015 | 10:28\nПрочитания: 7035 0\nЕто колко много пране на ръка можете да си спестите\nХитри облекла и аксесоари, за чието съществуване едва ли подозирате!\nВашият верен помощник - пералнята, може да почиства не само дрехи. Оказва се, че в нея може да изперете и куп други неща.\nЗарежете търкането на ръка и губенето на време. Ето някои вещи, които можете да сложите директно в пералнята, а тя ще свърши останалото вместо вас.\n1. Раници и сакове\nВсички чанти, които са направени от плат могат да се сложат в пералнята и ще се изперат без проблем. Единственото, което трябва да предвидите, е малко повече време за сушене, защото раниците съхнат по-бавно.\n2. Килимче за йога\nУжасно е, когато килимчето ви за упражнения се зацапа. Повечето имат етикет, който показва, че могат да се перат в пералня. Пуснете го на програма за по-деликатно пране, за да не се повреди.\n3. Завеси за бяна\nНедейте да изхвърляте веднага завесата ви за баня, когато се захаби. Можете да я изперете в пералнята със студена вода и така ще я освежите моментално.\n4. Постелки с гумен гръб и стелки за кола\nТези постелки за развъдници за всякакви микроби, но не бързайте да ги изхвърляте. Преди да ги сложите в пералнята, можете да ги почистите с прахосмукачка, за да премахнете по-големите замърсявания. След това ще са като чисто нови.\n5. Плюшени играчки и кукли\nЛюбимите играчки на децата се цапат много бързо, а плюшените животинки се пълнят с прах и микроби. Можете да ги изперете в пералнята, но преди това ги огледайте добре за дупки, за да не стане някой гаф. Ако все пак се притеснявате, може да сложите играчката в калъфка от възглавница или торба от плат.\nКога за последно погледнахте завесите си от близо? Те се цапат изключително много, без да забелязвате. Спокойно можете да ги сложите в пералнята, освен ако не са от изключително деликатна материя.\n7. Леглото на домашния любимец\nТо може да бъде по-космато от животното и да мирише точно като него. Първо го изнесете навън и го изтупайте добре, а след това го сложете право в пералнята. Любимецът ви ще ви бъде благодарен.\nПовечето възглавници могат да се перат в пералня, но погледнете етикета преди това. Всички перем калъфките, но по-рядко се сещаме за самата възглавница, а в нея също се събират доста микроби.\nМръсните и "добре” ароматизирани кецове и спортни обувки могат да се перат в пералня без проблем. Повечето уреди дори имат специална програма за пране на обувки. Махнете връзките им и ги изперете със студена вода. След това ги оставете да изсъхнат сами, за да не се смалят.\n10. Шапки с козирка\nНосим такава шапка, когато е топло, а когато е топло, обикновено се потим. Ако погледнете шапката отвътре ще видите следите от пот. Можете да я изперете само със студена вода ако цветовете й са по-ярки. Докато се суши, можете да сложите нещо в нея, за да не загуби формата си.\nАко статията ви е харесала, станете част от страницата на Jenite.bg във Facebook!


Много просто и лесно - огретенче чудесно:-) :: BG-Mamma\nМного просто и лесно - огретенче чудесно:-)\nПубликувана: 9 март 2005, 23:58 ч.\nПоследно мнение: 11 март 2005, 11:44 ч.\n9 март 2005, 23:58 ч.\nДнес го правих отново и понеже мъжа ми много го харесва реших да пусна рецептата срам-не-срам от големите майсторки в този форум\nПродуктите са по-малка тавичка.\n3 с.л. олио/зехтин\nКартофите се обелват и нарязват на не дебели кръгчета. Сиренето се намачква с вилица и се реди един пласт картофи един пласт сирене, като завършваме с пласт картофи. Сипваме мазнината отгоре и чаша вода. Слагаме картофите да поомекнат във фурната на 200 и пригитвяме смес от разбитото яйце, киселото мляко, чубрицата и сол на вкус. Като омекнат картофите заливаме ги с тази смес и оставяме ок.10 мин да се позапече, след това вадим настъргваме кашкавала отгоре и отново печем до зачервяване. Може да украсите с магданоз.\n# 1 10 март 2005, 00:13 ч.\nНие харесваме постни манджички.\nУтре ще взема да пробвам.\nЕдно въпросче - няма ли да трябва повече вода тези картофи как ще станат готови само с 1 чашка :\n# 2 10 март 2005, 00:29 ч.\nАз първо варя картофите. След това става по-бързо във фурната.\n# 3 10 март 2005, 00:32 ч.\nНо тогава слагаш ли пак вода (във фурната) или само се запича?\n# 4 10 март 2005, 00:51 ч.\nАми станаха си чудесни картофите. На мен тавичката ми е малка, а чашата голяма - слагам приблизително една чаша вода може и повече, но не да ги покрива. Горните картофки може и малко по-сухички да станат, но като сложиш заливката всичко си е ок.\nИ без да се варят предварително картофите става бързо. Ако решите да ги варите, трябва за не повече от 5 мин (ако са тънки шайбичките), за да не се разваряват, а да стоят жилавки\n# 5 10 март 2005, 08:44 ч.\nСмятам днес да пробвам какво ще стане (за вечеря)\n# 6 10 март 2005, 08:52 ч.\nИ аз ще пробвам! Звучи много простичко, много обичам така - мързеливата!\n# 7 10 март 2005, 09:20 ч.\nаз понеже съм пълен провал в готвенето - мобе ли едно тъпо въпросче - колко горе-долу е това първото време на 200 за омекване - 10-на минути или повече. поне ориентировъчно, плийз\n# 8 10 март 2005, 09:31 ч.\nПравила съм го по този начин, но картофите останаха твърдички. Затова предпочитам варианта с предварителното сваряване на цели, обелени картофи /за да се сварят по-бързо, може да се ползва микровълновата фурна/ и след това настъргването им на едро ренде. Кашкавалът и сиренето също настъргвам на най-едрото ренде. Разбивам яйцата, обикновено три, и ги прибавям към кашкавала и сиренето. Прибавям също и прясното мляко, мазнината /аз слагам олио или зехтин/ и подправките /копър и магданоз/. Разбърквам всичко хубаво и накрая прибавям картофите. Отново разбърквам добре и цялата смес изсипвам в тава, отгоре слагам малко от настъргания кашкавал и пека, докато кашкавалът леко се зачерви /кашкавалът може да се сложи, след като вече огретенът е готов, и да се върне тавата, за да се запече отгоре/. Тази рецепта беше поствана тук, във форума, пробвах я и много ми хареса резултатът. Моля за извинение жената, която я написа и чийто ник не съм запомнила - не плагиатствам, просто не помня ника, копирах рецептата без него.\n# 9 10 март 2005, 12:17 ч.\nKarimma, правя и по този начин, но нарочно реших да дам най-простичката и мързелива рецепта, а не тази която даваш ти. Разбира се всеки си има собствен вкус, на мен и моето семейство по моя начин доста ни допада\nAsinka, малко повече от 10 мин, може бо 20-тина, аз ги проверявам\n# 10 10 март 2005, 13:46 ч.\nНе слагам вода. Намачквам картофите (щото ме мързи да стържа ) и нареждам в намаслена тава ред картофи, ред сирене, ... ред кратофи, заливам с яйцата и млякото. Към млякото добавям и един бульон или някаква подправка ( босилек, мащерка, ... ) и мятам във фурната.\nТова е моя вариант и го предпочитам, защото мразя да беля сурови картофи и когато има начин си спестявам удоволствието\n# 11 10 март 2005, 14:34 ч.\nмерси - аз понеже на себе си не мога да рачитам дори и ако проверявам, та затова поне ориентир за време да имам\n# 12 10 март 2005, 15:27 ч.\n...на цели, обелени картофи /за да се сварят по-бързо, може да се ползва микровълновата фурна/ ...\nA как става номера с варенето на картофите в микровелето?\nСкоро пробвах, хем нарязани бяха в йенската тенджера, на два пъти по 10 мин. ги пусках и пак дрънчаха. Накрая ги сложих в тенджерата под налягане и чиста работа - за 10 мин. бяха готови\n# 13 10 март 2005, 17:21 ч.\nТочно както ти си ги приготвяла - на максимална мощност на микровелето. Не дрънчат Освен нещо в сорта на картофите да е причината :\nНо и в тенджера под налягане стават също толкова бързо - после тенджерата под студена вода, като се внимава за умивалника, в който слагаме тенджерата, разбира се - да не се спука от нагорещеното й дъно.\n# 14 11 март 2005, 11:04 ч.\nСнощи приготвих огретенчето на Karimma. Стана превъзходно. Облизахме си пръстите


Входни врати – EUROSTIL\nВ Eurostil.bg ще намерите входни врати, осигуряващи Ви нужното уединени в офиса или дома. Разполагаме както с изцяло метални, така и с изцяло блиндирани входни врати. От първостпенна важност за нас е клиенти ни да са доволни от инвестиция, която са направили. Затова предлагаме само и единствено удовлетворяващи и надеждни потребителските предпочитания входни врати. При нас ще получите освен материален актив, но и желаната сигурност, за спокойствието на Вас и Вашите близки. Вижте нашите предложения за Вас.\nБлиндирани врати в магазин EUROSTIL\nМетални врати на ниски цени\nМеталните врати, предлагани в магазин EUROSTIL, са подходящи за панелни и нови жилища. Вратите имат покритие, което представлява поставено машинно топлопренесено PVC-фолио. Предлагаме модели, които имат тристранно заключване – в няколко посоки. Това максимална защита на офиса или дома. Вратите се открояват с дизайн с добавени модерни елементи, с дървесни шарки.\nБлиндирана входна врата Т-901\nКомбинирана Алуминиева врата за баня – GRADDE цвят Шведски Дъб\nБлиндирана входна врата T-905 с Аларма\nКомбинирана Алуминиева врата за баня – GRADDE цвят Сибирска Лиственица\nКомбинирана Алуминиева врата за баня – GRADDE цвят Дъб Вераде\nКомбинирана Алуминиева врата за баня – GRADDE цвят Ясен Вералинга\nКомбинирана Алуминиева врата за баня – GRADDE цвят Орех Рибейра\nКомбинирана Алуминиева врата за баня – GRADDE цвят Череша Сан Диего\nКомбинирана Алуминиева врата за баня – STANDART цвят Златен дъб\nКомбинирана Алуминиева врата за баня – STANDART цвят Венге\nКомбинирана Алуминиева врата за баня – STANDART цвят Светъл дъб\nКомбинирана Алуминиева врата за баня – STANDART цвят Орех\nКомбинирана Алуминиева врата за баня – STANDART цвят Бял\nПасивна дръжка за блиндирана врата от серия Елеганс


Десетте най-високи сгради в София през 2014 : Chronicle.bg\nchronicle.bgРецептиПромоКоментар Десетте най-високи сгради в София през 2014 23 януари, 2014 11:20 | от chronicle.bg\nКои са най-високите сгради в София? Има ли такава, от чийто връх сърцето ви ще спре? А красиви ли са?\nОтговорите на тези и други въпроси ще намерите по-долу. Събрахме се, обиколихме и премерихме педя по педя всяка сграда в столицата, която ни се стори по-висока от нас. След това седнахме, подредихме ги по ръст и стигнахме до финалните десет. Десетте най-високи сгради в София през 2014-та година.\nНомер 10 – Министерство на транспорта\nС едва 18 етажа, тя се извисява на цели 80 метра. Построена е през 1967 година и се намира на улица „Дякон Игнатий“ № 9.\nНомер 9 – Административна сграда на НДК\nС етаж повече от предходната – 19, и с една два метра по-висока – 82 метра, административното НДК гледа София от високо от 1981 година.\nНомер 8 – Парк-хотел „Москва“\nВисока 82 метра, построена през далечната 1974 година, тя приютява 23 етажа в близост до Борисовата градина.\nНомер 7 – Кула от Софарма бизнес тауърс\nПостроени през 2011 година, най-голямата сестра от трите е висока 85,2 метра и има 22 етажа.\nНомер 6 – Хотел „Хемус“\nВисока 86 метра, сградата на хотел „Хемус“ е събрала 20 етажа. Родена е в средата на 70-те – 1976 година.\nНомер 5 – Хотел „Кемпински-Зографски“\nПрез 1978 година е построена и сградата, която би поставила рекорд за времето си, ако не и липсваха два метра – 98 метра височина и 22 етажа.\nНомер 4 – Сграда на КНСБ\nГодината е същата – 1978 година, строежът също не поставя рекорд – само метър под стоте – 99 метра. Брой етажи – 22.\nНомер 3 – Хотел „Родина“\nТова е първата сграда в София, извисяваща се над сто метра – цели 104. На тях са разположени 25 етажа. Построена е през 1981 година.\nНомер 2 – Милениум Център\nХотел, търговски и бизнес център и луксозни апартаменти. Това включва проектът за „Милениум център“. В момента това е един от най-мащабните проекти, които се изпълняват в София, като очакванията са да бъде завършен през тази година.\nПроектът е дело на екип от 30 специалисти с ръководител арх. Борислав Богданов, главен проектант арх. Георги Цикалов. Участват и архитектите Янко Янков, Георги Панайотов, Йоанна Радиянова, Боряна Трендафилова, Христо Марев, Димитър Николов, Тихомир Благоев и ланд. арх. Илияна Петрова.\nСградата е разположена на парцел, граничещ с три главни булеварда – бул. „Витоша“, бул. „Пенчо Славейков“ и бул. „България“. Архитектурното решение на комплекса е с едно общо пететажно тяло, от което израстват три високи обема. Централно разположен е петзвезден хотел, който ще бъде на 32 етажа с 250 стаи и хеликоптерна площадка върху покрива. Височината на тялото е 112 м. Останалите две тела са с по 18 и 24 етажа.\nНомер 1 – Капитал Форт\nКапитал Форт е бъдеща офис сграда. Проектът е дело на архитектурното бюро „А и А архитекти“ в партньорство с английската компания „Аткинс“.\nСтроителството й започва в началото на 2010 г., като първата копка е направена на 29 януари в присъствието на тогавашния министър на регионалното развитие и благоустройството Росен Плевнелиев. Грубият строеж е завършен през номври 2012 г., като се очаква да бъде окончателно завършена през тази година.\nДесетте най-високи сгради в София през 2014


Осъдиха писателя Калин Терзийски за обида към починалия през 2002 година Николай Хайтов – sofia – post\nОказва се, че наследници на починали хора могат да съдят за обида по адрес на родственици си дори десетилетия след смъртта им.\nВКС осъди писателя Калин Терзийски за обида към починалия през 2002 г. Николай Хайтов.\nКазусът е интересен, защото напрактика отваря врата за дела по отношение на събития записани в историята по адрес на починали исторически фигури.\nТехните наследници могат да имат претенции към историци, анализатори, журналисти, политици, които дават оценки за починалите преди десетилетия лица от българската история.\nТака, например, наследниците на Тодор Живков биха могли да съдят за клевета всеки, който го определя за „комунистически диктатор“.\nС окончателно решение на Върховният касационен съд (ВКС) писателят Калин Терзийски е осъден да плати сумата от 6345 лева на тримата наследници на Николай Хайтов.\nПрисъдата е за обида, изречена в предаването „Комбина“ по Нова телевизия на 7-ми февруари 2016 година.\nТогава Терзийски казал дословно следното: „Българите са невежи и жалки идиоти. Аз им дадох възможността българската литература да бъде нещо различно от Йордан Радичков и Николай Хайтов. Т.е. тия, които са правили св***и на Тодор Живков“. На коментар на интервюиращия: „Ще ви мразят, ако посягате на Хайтов и Радичков“, писателят отговорил: „Познавах се с Хайтов и Радичков донякъде. Просто това бяха едни слуги на един режим, който аз не мога да понасям“, пише Актуално.ком.\nОще същата година синовете на покойния Хайтов – Александър и Здравец, както и съпругата му Елена, завеждат дело за обида. Обезщетението, за което претендират, е по 8000 лева на всеки. Те искат извинение от Терзийски, който написал следното: „Извинявам се публично на децата на Хайтов. Просто не обичам комунизма. Той нараняваше мнозина“, надявайки се да се откажат от намеренията си да го съдят. Извинението му не бива прието и делата продължават на всички инстанции, докато се стигне до последната – върховната. В решението си съдът се е позовал на чл. 39, ал. 1 от Конституцията, съгласно който „всеки има право да изразява мнение и да го разпространява чрез слово – писмено или устно, чрез звук, изображение или по друг начин. Това право обаче не може да се използва за накърняване на правата и доброто име на другиго“.\nВ съда са събрани гласни доказателства, че наследниците на Хайтов изпитали болка и страдание от накърняване на доброто име на техния баща. Прието е също, че Терзийски дава оценка на творчеството на Николай Хайтов, като го сравнява със своето творчество. Изказването е направено в контекста на цялата българска литература, като според съда Терзийски счита своето творчество за по-значимо. Според съда, разпространеното чрез телевизионно предаване твърдение, че писателят е „правил св***и на Тодор Живков“ е обидно и позорящо, тъй като го представя като личност без собствено достойнство, готов на всичко, за да постигне литературно признание, което не би постигнал, освен чрез угодничество пред властимащите. Отделно от това твърдението е вулгарно и само по себе си е вредоносно, тъй като разгласено по този начин – по национална телевизия, в предаване с висок рейтинг, излъчено в неделя вечер /7.2.2016 г/, става публично достояние на неограничен кръг лица.\nНеправилни според съдиите във ВКС са изводите на въззивния съд, че в случая Терзийски е направил оценка на творчеството на Хайтов, в контекста на цялата българска литература, че казаното от него е широка метафора, поради което твърдението има оценъчен характер. Изявлението, според касационните съдии, е извън контекста на творчеството на починалия и на българската литература като цяло, то е обидно, засяга достойнството на утвърден в литературата български писател и поругава неговата памет. „Употребявайки посочения израз, Калин Терзийски е надхвърлил границите на допустимия език и рамките на приемливата критика, поради което следва да бъде ангажирана отговорността му на основание чл. 45, ЗЗД (Всеки е длъжен да поправи вредите, които виновно е причинил другиму)“, се сочи още в мотивите. За другите думи на Калин Терзийски – че Хайтов и Радичков са били слуги на един режим, който той не може да понася, съдът счита, че с тях той е направил отрицателен коментар на обективната действителност в близкото минало, която е обект на засилена критика в българското посттоталитарно общество като цяло. „С този коментар Терзийски не цели да обиди личността на починалия писател, а дава своето мнение относно публичния живот и обществените събития по време на социализма. Коментарът, макар и груб, не може да се приеме за обиден“, е становището на ВКС. В крайна сметка Терзийски е осъден да плати на тримата наследници по 1000 лева за обидата и по 1115 лева направени разноски по делата.


ОБЩЕСТВЕНО ОБСЪЖДАНЕ НА ПРОЕКТИ НА ИНДИКАТИВНА ГОДИШНА РАБОТНА ПРОГРАМА ПО ОП „ДОБРО УПРАВЛЕНИЕ”\nПроект на ИГРП за 2019 по ОПДУ за обществено обсъждане.\nПредложения и коментари можете да изпращате в срок до 17.30 ч. на 22.10.2018 г., включително, на следната електронна поща: opgg-pc@government.bg.\nПроект на ИГРП за 2018 по ОПДУ за обществено обсъждане.\nПредложения и коментари можете да изпращате в срок до 17.30 ч. на 23.10.2017 г., включително, на следната електронна поща: opgg-pc@government.bg.\nОще в тази категория: « РЕГИСТЪР НА МИНИМАЛНИТЕ ПОМОЩИ, ПРЕДОСТАВЕНИ ПО ОПЕРАТИВНА ПРОГРАМА "ДОБРО УПРАВЛЕНИЕ"


Прогноза: Пикът у нас – между 19 и 30 април – Vnews новини Варна – новини, скандали, анализи, коментари Прогноза: Пикът у нас – между 19 и 30 април – Vnews новини Варна\nПрогноза: Пикът у нас – между 19 и 30 април\nПикът на нуждата от медицински ресурси заради епидемията от коронавирус в България ще е на 24 април, сочи прогнозен модел, разработен от влиятелния Институт за здравни показатели и оценка (IHME) към Университета на Вашингтон. Според “Вашингтон пост” същия модел ползва и Белият дом.\nIHME прави сценарии за развитието на пандемията в над 40 страни. Според прогнозите за България между 19 и 30 април в страната може да се очакват по 9 или 10 смъртни случая дневно, след което ще започнат да намаляват и след 28 май няма да има загинали.\nПрогнозната графика на американския институт за България към вчерашна дата. Непрекъснатата червена линия показва броя на смъртните случаи на ден досега, прекъсната линия – прогнозните смъртни случаи на ден. Както се вижда, в края на април започва спад, а в края на май кривата слиза на нулата.\nИнститутът допуска, че в най-лошия сценарий смъртните случаи биха могли да достигнат и 57 за ден. До 4 август моделът на IHME предвижда у нас да са починали 303-ма.\nДанните на IHME, които се актуализират постоянно, са валидни при наложена “пълна социална дистанция до май 2020”.\nIHME е създаден през 2007 г. и финансиран от фондацията на Бил и Мелинда Гейтс. Изводите му се използват от правителства при взимане на решения.


Етикет - живота - slava.bg\nМоника и Чандлър - гаджета и в живота\nКултовият сериал "Приятели" намери продължение в живота Моника и Чандлър са влюбени и се наслаждават на щастлива връзка, пишат медиите зад Океана. Приятелството между актрисата Кортни Кокс и партньора й Матю Пери е прераснало в нещо по-голямо, след като Кокс се е разделила с...\nНай-успешните звезди, които опитват да отнемат живота си\nИзвестните личности от света на шоубизнеса несъмнено са поставени под огромно напрежение. Славата и последиците от нея понякога са твърде тежки и някои звезди не успяват да се справят с тях. В резултат твърде голяма част от знаменитостите предприемат действия, с които целят да...\nРиана: Телевизията спаси живота ми\nПевицата Риана вярва, че телевизията е спасила живота й. Красавицата от Барбадос споделя, че е голям фен на риалити-предаванията и обича да си почива пред малкия екран. "Забравяш за телевизора, когато работиш, но телевизията спасява живота ми всеки път, когато се върна в хотелската...\nЗащо създателят на Victoria’s Secret посегна на живота си?\nВ средата на 70-те години Рой Реймънд влиза в универсален магазин, за да купи бельо на съпругата си. Цялата ситуация за него е доста некомфортна и той е нагрубен от продавачката, която се държи с него като перверзник. Рой забелязва, че изборът на бельо е много оскъден и семпъл и в него...\nКим Кардашиян е опасна за живота\nПреди броени дни Ким Кардашиян се похвали в мрежата с тънкия си кръст, който бе стегнала в корсет. Риалити звездата не за пръв път използва този метод, за да махне няколко сантиметра от тялото си. Преди да стане съпруга на Кание Уест през май тази година, брюнетката сама се изфука, че е...\nУдължават живота на G-класата 2027 Г.\nПрез 2016 Merc ще покаже сериозно обновяване и ще запрати в небитието мутиралата дванайсетцилиндрова версия.Според последната информация Mercedes ще подложи легендарната си G-класа на най-сериозното обновяване от началото на производството ѝ досега. Според някои слухове това ще даде...\nМила Кунис: Открих любовта на живота си\nБременната актриса Мила Кунис прави нова модна фотосесия за списание W (август/2014). Кадрите са дело на фотографа Майкъл Томпсън. 30-годишната звезда демонстрира шик в стил 60-те години, а стайлингът е оформен от модния редактор на изданието Едуард Енифул. Кунис, която очаква първото...\nРиалити шоу за живота на рапъра Крис Браун\nАмериканският музикален канал ВЕТ иска да направи риалити шоу за живота на рапъра Крис Браун. Телевизията ще излъчва поредица за него, която ще проследи живота му след излизането от затвора, издават източници. Изглежда ВЕТ не е единствената телевизия, която има интерес към Крис....


Още една схема на #КОЙ | Новини и анализи от България | DW | 04.05.2015\nОще една схема на #КОЙ\nБългария се сдоби с първата си осъдителна присъда от Съда на ЕС в Люксембург - за цифровизацията на тв-ефира. На пръв поглед - сложна и неразбираема материя. Но всъщност всичко е кристално ясно, твърди Ясен Бояджиев.\nБългария е осъдена за това, че провеждайки конкурсите, с които решава на кого да даде правото да излъчва цифрови телевизионни програми, тоест - кой да притежава т.нар. мултиплекси, е нарушила няколко европейски директиви. За да разберете смисъла на станалото обаче, въобще не е нужно да знаете какво е аналогов и какво цифров (или дигитален) сигнал, какво е цифровизация (ще го чуете и като дигитализация) на излъчването, какво е мултиплекс, декодер или честотен обхват. Защото важното в случая не са високите, неразбираеми за повечето хора технологии, а напълно разбираемите класически технологии на далаверата.\nПрез годините мнозина я идентифицираха и обясняваха публично на всеки неин етап. Сега съдът потвърждава напълно техните предупреждения. Както и съзнателното съучастие на държавата и нейните институции, които през цялото време се правеха на „ударени”.\nЦелта на далаверата е много проста - да се присвои изцяло един нов бизнес. Още преди България да влезе в Европейския съюз, беше ясно, че тя, заедно с останалите страни-членки, в близките няколко години ще трябва изцяло, коренно и безвъзвратно да промени технологичния способ, по който в ефира се излъчва телевизионният сигнал, за да се осигури по този начин на зрителите много по-високо качество на изображението и много по-голямо разнообразие на съдържанието. За зрителите приемането на този сигнал щеше да продължи да бъде безплатно. За да се излъчват и разпространяват програмите им обаче, на телевизиите щеше да им се наложи да плащат такси.\nТоест, понеже всички гледат телевизия, се очертаваше един сладък бизнес с гарантирани приходи за години напред - нещо като бизнеса с боклуците, които няма да спрат да се „произвеждат” и винаги ще трябва някакси да се събират. Какво по-хубаво от това такъв бизнес да се „прилапа” изцяло, без да се дели с никого.\nКонкуренцията - отстранена със закон\nПодготовката за „прилапването” започна на законодателно ниво. Към края на управлението на Тройната коалиция през 2009 година парламентът прие поправки в съответния закон, а целта съвсем очевидно бе да се отстрани предварително и „служебно” нежеланата конкуренция чрез ограничителни изисквания както към участниците, така и към победителите в бъдещите конкурси. Решено беше, например, че бъдещите оператори на цифрова ефирна телевизионна мрежа не могат да бъдат повече от двама. Забранено бе освен това участието в конкурсите на компании, които имат телевизии в други държави или пък собствена мрежа за телевизионно разпространение в България. Така сериозни компании бяха предварително изхвърлени от конкурсите. Като например австрийското държавно дружество ORS, в чиито рамки е и австрийската обществена телевизия.\nОще тогава мнозина предупреждаваха, че поправките противоречат на европейското законодателство и даже на българската конституция, но никой не им обърна внимание. Сега Съдът на ЕС потвърждава напълно тяхната правота - въведените ограничения противоречат на няколко европейски директиви, защото са дискриминационни, непропорционални и нарушават конкуренцията.\nСхемата е същата като при далаверата КТБ, твърди Ясен Бояджиев в коментара си\nМонопол, осигурен чрез дирижиран конкурс\nМного бързо след така извършената законодателна подготовка бяха проведени и съответните дирижирани конкурси, в резултат от които всичките шест лиценза за разпространение на цифров сигнал бяха дадени на две компании. Имената им, както и фактът, че те първоначално на книга имаха различни собственици, днес вече нямат никакво значение. Веднага след конкурсите се появиха подозрения, че победителят играе „под вънкашност чужда”. След серия от прехвърляния, продажби и препродажби двете компании на няколко пъти преминаха и „под име ново” (най-често офшорно). И много скоро стана ясно, че те са в едни и същи ръце - на трупащата огромна мощ икономическо-политическа групировка около КТБ, нейния собственик и тогавашния му побратим, който впоследствие стана депутат от ДПС. Тогава, а и години по-късно, властта се правеше на „ударена” и твърдеше, че не знае нищо по въпроса. И така до съвсем скоро - докато не стана ясно, че заедно с куп други компании собственикът на КТБ продава и двата мултиплекса в пакетна сделка за 1 евро.\nКогато държавата защитава монопола\nДнес Съдът на ЕС потвърди много ясно и наличието на монопол. Делото бе образувано от Европейската комисия през септември 2014 година. Всъщност, Еврокомисията много по-рано бе разгадала далаверата и бе поискала от българската държава да я прекрати. Още през 2010 година тя образува проверка, а през 2011 откри наказателна процедура. През всичкото това време обаче две български правителства (първото на ГЕРБ и това на Орешарски) се правеха на „ударени”. Нещо повече, както се разбира от сегашното решение на съда в Люксембург: те са защитавали делото, захванато от Тройната коалиция, с абсурдни твърдения. Като например, че нарушенията вече са отстранени, защото междувременно някогашните „дискриминационни” промени в закона били отменени. Или че някогашните ограничения за участие в конкурсите всъщност целели осигуряване на по-голяма конкуренция.\nИ пак ние ще плащаме\nДнешното българско правителство обаче вече няма как да се измъкне по същия начин. Съдът постановява, че макар и спорните ограничителни разпоредби да са отменени, правните последици от тях остават, понеже "продължават да съществуват правата, предоставени въз основа на тези разпоредби". И че тези последици трябва да бъдат отстранени веднага.\nДруг начин за това няма, освен лицензите на мултиплексите да бъдат отнети или конкурсите, вследствие на които те са издадени, да бъдат отменени. Което всъщност е едно и също. Ако това не бъде направено, и то много бързо, ще последват солени глоби - на първо време еднократна, после периодични. Ако пък бъде направено, най-вероятно ще се наложат неустойки и възстановяване на направените от мултиплексите (сигурно с пари на вложителите в КТБ, които ние вече им върнахме) инвестиции.\nКаквото и да стане, дошло е време да се плати сметката за далаверата. Ще я плащаме всички заедно. Така, както платихме за далаверата КТБ. Схемата е същата.\nВсъщност, присъдата на съда в Люксембург разкрива кристално ясно същността, механизмите на действие и последиците от властващия в България политико-икономически модел. Моделът #КОЙ в неговия цифров вариант.\nКрайният срок за цифровизацията на телевизионния ефир в България отново бе променен. По-важно е обаче, че това най-вероятно ще бъде поредната, формално проведена и отчетена, но непроменяща нищо реформа. (19.08.2013)\nКлючови думи България, цифровизация на телевизионния ефир, моделът #КОЙ, КТБ\nЦветанов май си отива. Но има нещо много по-важно. 25.03.2019


Начинаещи Ръководство за лаптоп ъпгрейди и Повече\nВашият надежден лаптоп започна ли да показва признаци на стареене?\nАко вашият лаптоп ви служи добре от 2 до 3 години, това е доста добър опит за всеки вид лаптоп. Въпреки това е много вероятно вашият лаптоп да не е толкова бърз или надежден, колкото преди. Някои от вас вероятно също са на прага да се отървете от вашия лаптоп и да купите нов. Така че има ли още надежда за вашия надежден стар лаптоп?\nЗа щастие има. Защо да харчите пари за скъп нов лаптоп, когато можете да съживите стария си за по-малко от половината от тази цена? С правилните ъпгрейди на лаптопа можете лесно и бързо да съживите живота и производителността на вашия лаптоп и да извлечете още няколко години от него. В тази публикация в блога разглеждаме надстройките, които са достъпни, разумни и работят добре с повечето видове лаптопи.\nНадстройки на лаптопа, които подобряват производителността:\n1. Надграждане на вашата RAM:\nRAM или Random Access Memory е най-често срещаната форма на компютърна памет. Всеки път, когато отворите програма на вашия компютър, тя се зарежда от вашия твърд диск във вашата RAM памет. Това е така, защото четенето на данни от оперативната памет е много по-бързо от твърдия диск и позволява на програмите да работят без забавяне. Колкото повече RAM разполага с компютъра ви, толкова повече данни могат да бъдат изчерпани от RAM, като по този начин ускорите нещата. Според ръководство за геймърските лаптопи под $ 800 от GuruVerdict.com , „оперативната памет позволява на машината да изпълнява сложни задачи за колективност, без да изяжда нейното изпълнение. И ако трябва да изпълнявате повече от една задача наведнъж, трябва да имате RAM с добър размер. ” Ето защо трябва да се обърне голямо внимание при избора на правилния RAM модул.\nСамото обновяване на всеки компютър е повече памет. Надграждането на RAM (паметта) на вашия лаптоп е най-лесното решение, което можете да вземете. Всичко, което трябва да направите, е да се консултирате с производителя на вашата система или лаптоп, за да видите какъв тип памет (RAM) работи с вашия лаптоп и максималния капацитет на паметта, която поддържа. За да ви дам идея, 1 GB памет е доста средно, докато 4 GB памет е доста добра за повечето операционни системи в наши дни. Обмислете нуждите на вашата система, преди да продължите напред и да закупите нова памет. Corsair, Crucial, Kingston са популярни производители на RAM за лаптопи, от които можете да избирате.\nЕдно нещо, което трябва да се има предвид, е, че 32-битовите операционни системи Windows не поддържат повече от 4 GB RAM. Ще трябва да надстроите до 64 битова операционна система, за да добавите повече памет.\n2. Надграждане на вашия твърд диск:\nТвърдият диск е самостоятелно запечатано устройство за съхранение на вашия компютър, което съхранява всичките ви данни (файлове, папки и други). Той е кратък за твърдия диск, тъй като съдържа куп дискове, които са монтирани вътре в кутията. Тези дискове се въртят изключително бързо, така че данните могат да бъдат достъпни веднага от всяка точка на устройството. Данните се съхраняват на твърдия диск магнетично, така че остават на устройството дори след изключване на захранването.\nПреминаването към по-бърз твърд диск с по-голям капацитет трябва да бъде следващият в списъка ви. Ако имате твърд диск, който ви изчерпва или не изпълнява според очакванията, време е да преминете към нов твърд диск. Капацитетът на твърдия диск може да варира от под 100 GB до 6 TB място. Да, това е много място за съхранение! Скоростите на диска отиват от 5400 об / мин до 15000 об / мин, въпреки че твърдият диск от 7200 об / мин вероятно е сигурен залог.\nКогато разглеждате традиционните замени на твърд диск, базирани на въртящи се дискове, потърсете твърди дискове с много повече място за цената, която плащате, повече вграден кеш и по-висок рейтинг на RPM. Тези функции определят колко увеличаване на производителността можете да очаквате по отношение на времената за четене и запис на дискове и, разбира се, излишното съхранение за всички ваши любими носители. Традиционните твърди дискове могат да бъдат или паралелни ATA устройства (PATA – по-стари) или серийни ATA устройства (SATA – по-нови) и обикновено са с размер 2,5 “. Seagate, Western Digital, Hitachi и Toshiba са едни от най-добрите производители на твърди дискове.\nАко обаче вашият компютър е сравнително нов и поддържа твърди дискове (SSD), високопроизводителният твърд диск наистина може да ускори нещата на вашия лаптоп и да увеличи времето за зареждане. Липсата на движещи се части в SSD дисковете означава, че вашите данни са в безопасност, когато сте в движение или ако сте доста груби с вашия лаптоп. Характерните недостатъци на SSD са, че те са по-скъпи от традиционните твърди дискове и имат по-кратък жизнен цикъл. Intel и Samsung са два производителя на SSD, които силно препоръчваме.\nВсе още малко внимателно към твърдите дискове? Ето страхотно ръководство за твърдите дискове и неговите спецификации .\n3. Надграждане на вашата безжична интернет карта:\nАко вашият лаптоп има лоши или остарели възможности за безжичен интернет, инвестирането в нова безжична интернет карта може значително да подобри интернет работата на вашия лаптоп. В идеалния случай бихте искали вашата безжична карта да поддържа най-новите безжични мрежи (За пример: Wireless-N) и да работи както в безжични диапазони 2.4Ghz, така и в 5.8Ghz. Преди да продължите и да купите такава, е добре да разберете дали вашата безжична карта може лесно да бъде заменена (не е споена с дънната ви платка), общите размери и размера (пълна височина и половина височина), които вашият лаптоп опори.\n4. Надстройване на вашия процесор или графична карта\nАко желаете да изминете разстоянието и нямате нищо против лудите разходи, можете да потърсите помощта на опитен лаптоп техник или сервиз на трети страни, който да разглоби вашия лаптоп, да извади стария си процесор (CPU) и / или графика Картирайте и го заменете с по-добра, по-бърза алтернатива. Това разбира се зависи от това колко лесен е достъпът до оригиналния процесор или графична карта на вашия лаптоп и наличието на добри замени. Някои графични карти обикновено са споени към дънната платка на вашия лаптоп и достъпът до вашия процесор също не е лесна задача. Грешки или грешки при подмяната на някой от тези компоненти потенциално биха могли да тухлят вашия лаптоп.\nНаправете вашия лаптоп да изглежда по-хубав\n1. Започнете с добро почистване\nОсигуряването на вашия стар лаптоп да изглежда приятно и чисто е очевидната първа стъпка. Използвайте влажно парче плат, за да осигурите добро почистване на екстериора на вашия лаптоп. Отстранете всички видими замърсявания или петна. След това използвайте мека кърпа от микрофибър или влажни кърпички, за да почистите внимателно екрана на вашия лаптоп. Последната стъпка ще бъде да използвате кутия със сгъстен въздух и да почистите областта на клавиатурата и отворите, които присъстват от задната страна и отстрани на вашия лаптоп. – Екстериор, клавиатура, екран и отвори\n2. Сменете повредени или износени части\nАко някоя част от вашия лаптоп се разпада, помислете за подмяна на неща като счупени панти, разхлабени бутони, липсващи части или повредени портове, за да сте сигурни, че всичко работи добре. Трябва да можете да се свържете с надежден център за ремонт на лаптопи или с производителя на вашия лаптоп, за да поръчате в тези резервни части.\n3. Персонализирайте го с Skins\nТърсите да излезете всички и да впечатлите тълпата? Няма нищо по-готино от това да персонализирате вашия лаптоп и да го направите свой собствен. Можете да започнете с любимия си набор от стикери или да изберете от професионално проектирани кожи за вашия лаптоп. Бързото търсене на Google за лаптоп скинове трябва да ви помогне да намерите идеалната кожа на лаптопа за вашия лаптоп.\nО, не забравяйте ъпгрейда на батерията\nНека си го кажем. Батериите за лаптоп като повечето акумулаторни батерии се износват с времето, много по-рано, в зависимост от употребата ви. От това, което видяхме, батериите за лаптопи издържат някъде между 2-3 години. Така че, ако батерията на вашия лаптоп е на последния си крак, замяната му с по-нова батерия може да накара вашия лаптоп да се върне отново и да го поддържа мобилен за още няколко години. В някои случаи може да е възможно да закупите и батерия с по-голям капацитет за вашия лаптоп. Препоръчваме ви да проверите спецификациите на батерията на вашия лаптоп и да купите оригинална подмяна на батерията от лицензирани доставчици на батерии като BatteriesPlus.com , LaptopBatteryExpress.com или LaptopBatteryDepot.com .\nВече трябва да сте развълнувани от всички тези ъпгрейди. Е, не ни позволявайте да ви задържим. Започнете с проучването на тези опции за надграждане допълнително, прегледайте ръководството за потребителя на вашия лаптоп, за да проверите съвместимостта и да отидете да пазарувате. Когато пазарувате, винаги е добре да се консултирате с няколко различни доставчици и източници, за да сте сигурни, че получавате добра сделка. Нямаме търпение да чуем за преживяването на вашия лаптоп!\nИмате въпрос? Загрижени ли сте за надграждане? Уведомете ни в секцията за коментари по-долу и ние ще ви помогнем!


DVR платки / Платки за видеонаблюдение\nНачало DVR платки / Платки за видеонаблюдение\nDVR платките или както са познати на повечето хора – платки за видеонаблюдение, също като DVR устройството/рекордера са в основата на добрата система за видеонаблюдение.\nИ ако DVR рекордерите са самостоятелно обособени за тази цел, то DVR платките са предвидени за монтаж в персонален компютър. По този начин интегрирането на платка за видеонаблюдение превръща този компютър в напълно функционално DVR устройство.\nПри избора на DVR платка за Вашата система за видеонаблюдение можем да Ви предложим разнообразие от платки за видеонаблюдение, които да отговарят както на нуждите за изгражданото видеонаблюдение, така и въпреки изгодната цена да не сте ощетени по отношение на качеството.\nОчаквайте скоро нашите предложения в тази категория продукти!


Фалшив антифриз в магазините, уврежда двигателите | chernomore.bg\nСпециалисти съветват да се следи цветът му\nПубликувана: 21\tJan 2020 | 9:07\nНекачествен антифриз се продава в търговската мрежа, предупреждават производители от Русе. Има случаи, в които са подменени някои от съставките на продукта, но има и имитации, които увреждат двигателите на автомобилите, пише dnes.bg.\nВеселин Венков, който произвежда антифриз от 18 години, казва пред БНТ, че е виждал всякакви имитации на продукта. Най-разпространеният трик на нелоялните производители е да поставят отработен глицерин, който е отпадък от производството на биодизел. Добавят и спирт, който създава впечатление, че така наречения антифриз не замръзва.\n„Хората си мислят, че единствената функция на антифриза е да не замръзва, но той има още други свойства, които трябва да се спазват - да смазва, да предпазва от корозия металните части, месинговите, алуминиевите“, казва Венков.\nАнтифризът подлежи на стриктни лабораторни анализи. „Ако не отговаря на тези показатели, тогава може да се получи ръжда по металните части на двигателя, да се разложат каучуковите части и да реагира с пластмасата, да го съсипе, да го блокира“, обясни лаборантът Анелия Минова.\nЧесто нелоялните производители добавят в продукцията си и специални химикали, които могат да заблудят дори измервателните уреди, които установят качеството на антифриза. Така откриването на фалшивия продукт става още по-трудно. Затова според специалистите трябва да се следи цветът на антифриза.\n„Да видите дали антифризът ви е помътнял, сменил си е цвета. Това води де факто до корозия на двигателната система, прегряване на автомобила, течове и оставане на пътя“, казва Венков.\nПроизводителите съветват да се купува антифриз само от магазини, които притежават сертификат за качество.


Често задавани въпроси/отговори\nМога ли да проверя сметката си за парно и/или топла вода на този сайт?\nМога ли да платя разсрочено старите си задължения за парно?\nКога трябва да подменя топломерите вкъщи?\nДлъжен ли съм да проверявам изправността на водомера за топла вода, ако той видимо работи добре?\nКакви документи трябва да представя за да открия/прехвърля партида?\nМога ли да платя задълженията си чрез банков превод?\nПолзвам ли отстъпка за коректен платец при плащане по електронен път?\nАко не намирате отговор на въпросите си в тази тема, моля свържете се с нас!\nВъпрос: Мога ли да проверя сметката си за парно и/или топла вода на този сайт?\nОтговор: Да. Към настоящия момент Вие можете да проверите задълженията си към "Топлофикация Плевен"1. Достатъчно е да знаете потребителския си номер, и да посетите следната връзка.2\n1. данните на сайта се обновяват веднъж дневно през всеки работен ден!\n2. информация относно потребителския си номер можете да намерите в полето "потребител" от месечната Ви фактура или фискалния бон на платена стара сметка!\nВъпрос: При демонтирани радиатори, защо продължава начисляването на суми?\nОтговор: Това е един от най-често задаваните въпроси в приемната на “Топлофикация Плевен”. Гражданите трябва да знаят, че начисляването на суми по партиди на абонати, които са демонтирали радиаторите в домовете си, се основава на разпоредбите на Закона за енергетика и Наредба 16 – 334 от 6 април 2007 г. за топлоснабдяването, които се отнасят до всички потребители, членове на етажната собственост, и които дружеството е задължено стриктно да спазва.\nА според разпоредбата на чл. 143, ал. 3 от същия закон, при прилагане на дялово разпределение топлинната енергия, отдадена от сградната инсталация и топлинната енергия за отопление на общите части на сградата - етажна собственост се разпределя между всички потребители пропорционално на отопляемия обем на отделния имот по проект.\nВъпрос: Мога ли да платя разсрочено старите си задължения за парно?\nОтговор: “Топлофикация Плевен” е предвидила възможността натрупани стари задължения за потребена топлоенергия да се платят разсрочено. За целта абонатът трябва да посети приемната на дружеството на ул. “Източна индустриална зона” 128 (сградата на “Топлофикация) и да сключи договор по образец за разсрочено плащане на стари задължения.\nВ него се посочва срока за погасяване на задължението, разпределено на равни месечни вноски. Периодът на разсрочване е не повече от 12 месеца, като първоначалната вноска е в размер на 30% от дължимото към “Топлофикация Плевен”. За периода на договора се преустановява начисляването на лихва върху задължението.\nАбонатът се задължава заедно с вноската за старото задължение да погасява редовно текущите си сметки за отопление и топла вода. Непогасяването на повече от една вноска по договора за разсрочване автоматично прави изискуемо цялото задължение. Като по договор е предвидено това да стане по съдебен ред.\nПовече информация може да се получи на тел. 064/ 895 304 – инж. Валентин Иванов, консултант продажби.\nВъпрос: Кога трябва да подменя топломерите вкъщи?\nОтговор: Уредите за дялово разпределение в жилищните сгради са с батерии, чийто срок на годност е 10 години. Когато батерията се изтощи, уредът изгасва и абонатът трябва да уведоми за това фирмата за топлинно счетоводство, обслужваща адреса. Тя има задължението да подмени уреда.\nЗасега не е ясен начинът, по който ще се финансира подмяната на уредите с изтекъл срок. Обсъжда се възможността за купуване на лизинг, което значително ще облекчи абонатите.\nПрепоръчително е старите измервателни уреди да бъдат подменени с така наречените интелигентни устройства, които позволяват дистанционно отчитане. По този начин ще отпадне не особено приятното влизане на инкасатори в домовете, за да засичат уредите.\nЗа повече информация може да се обръщате към обслужващата фирма за топлинно счетоводство.\nВъпрос: Длъжен ли съм да проверявам изправността на водомера за топла вода, ако той видимо работи добре?\nОтговор: Потребителите имат задължението на всеки 5 години да предават за проверка водомерите за топла вода. Това тяхно задължение е регламентирано в Заповед А-412 от 16 август 2008 г. на ДАМТН на основание чл. 43, ал.4 от Закона за измерванията. При нежелание абонатът да извърши полагащата се периодична проверка водомерът за топла вода следва да бъде свален и отклонението за топла вода – затапено. След което на съответния потребител не се начислява топла вода.\nФирмите за топлинно счетоводство съгласно Общите условия на договорите, сключени с “Топлофикация Плевен” са задължени при отчет да проверяват състоянието на средствата за дялово разпределение, включително и водомерите за топла вода. При констатирана неизправност търговецът е длъжен да даде предписание и срок за отстраняването й, както да информира и “Топлофикация Плевен” за това.\nПак фирмите за топлинно счетоводство могат да връчат протокол за проверка на водомерите за топла вода, ако е настъпил предвидения по закона срок за това. Проверката на измервателния уред е за сметка на абоната, както и евентуалната му подмяна с нов. Ако се наложи подмяна на водомера за топла вода, препоръчително е да се избере такъв уред, който има възможност за поставяне на устройство за дистанционно отчитане, каквато е тенденцията и при измервателните уреди за топлоенергия, т.нар. топломери.\nПовече информация е добре да се търси от обслужващата фирма за топлинно счетоводство.\nВъпрос: Какви документи трябва да представя за да открия/прехвърля партида?\nОтговор: Необходимите документи за откриване на партида на стопански потребители са следните:\n2. Договор 2 бр. (по образец)\n3. Копие от нотариален акт и/или друг документ за собственост, а стопанските потребители - наематели трябва да представят копие на договор за наем със собственика на имота.\nНеобходимите документи за откриване на партида на битови потребители са следните:\n1. Копие от нотариален акт и/или друг документ за собственост\n2. Приложение (по образец).\nПопълнените бланки заедно с останалите необходими документи се представят в Приемна – ул. Източна индустриална зона 128.\nВъпрос: Мога ли да платя задълженията си чрез банков превод?\nОтговор: Да. Данните за банковата сметка на Дружеството са следните:\nIBAN: BG97 UNCR 7630 1020 4998 95\nIBAN: BG 05 FINV 9150 10BG N0A9 QL\nЖелателно е в основанието на превода да посочите абонатния номер и титуляра на партидата, чието задължение покривате!\nВъпрос: Ползвам ли отстъпка за корeктен платец при плащане по електронен път?\nОтговор: Да. Отстъпката, полагаща се за коретен платец ще Ви бъде начислена и ще стои като надвнесена сума по Вашата партида. Тази отстъпка ще Ви бъде приспадната от следващо задължение.\nПрочетена 15930 пъти\nИзп. Директор - понеделник от 14:00 до 15:00 ч.\nЗаписване – тел. 064/895 286\nСигнали за аварии и проблеми с топлоподаването:\nТел. 064/895 288\nСправки за разпределение и продажба на топлинна енергия:\nТел. 064/895 286, 064/895 283\nПроблеми и въпроси относно регистрацията и ползването на сайта:\nТел. 064/895 255\nПрочетена 27777 пъти\nПрочетена 176132 пъти\nЗа осъществяване на дейността в "Топлофикация-Плевен" ЕАД е монтирано следното основно технологично оборудване:\n5 броя парни котли\n2 броя водогрейни котли.\n3 броя парни турбини\nКъм 01.12.2003 г. към “Топлофикация – Плевен” ЕАД са включени за отопление и БГВ 1 326 абонатни станции, от които 1 129 на жилищни сгради и 177 на обществени сгради с общо 35 778 действителни и приведени апартаменти с отопляем обем 5 515 326 м3\nПромишлената пара чрез 6 броя парни магистрали с обща дължина\n20 км се доставя до 31 броя държавни, общински и частни фирми, като ползващите в момента са 22 броя.\nПрочетена 35837 пъти\n“Топлофикация - Плевен” ЕАД е търговско дружество със сто процента частен капитал. Дружеството е с предмет на дейност:\n“Производство на електрическа и топлинна енергия” съгласно Лицензия издадена с Решение № Л-058/08.01.2001 година на Държавна комисия за енергийно регулиране - София за срок от 20 години.\n“Пренос на топлинна енергия” съгласно Лицензия издадена с Решение № Л-059/08.01.2001 година на Държавна комисия за енергийно регулиране - София за срок от 20 години.\nРазпределение и пласмент на топлинна енергия.\nРемонт на енергийни и топлофикационни съоръжения.\nИнвестиции и търговска дейност\nПрочетена 21524 пъти\nThis Web site is powered by Joomla! The software and default templates on which it runs are Copyright 2005-2018 Open Source Matters. The sample content distributed with Joomla! is licensed under the Joomla! Electronic Documentation License. All data entered into this Web site and templates added after installation, are copyrighted by their respective copyright owners.\nПрочетена 14156 пъти


Младите не са застраховани от проблеми със сърцето | CredoWeb\nД-р Петров, повечето млади и здрави хора смятат, че заплахата за бъдещи сърдечно-съдови проблеми не се отнася за тях...\nУ нас традиционно всички смятат, че рисковете и възможните неблагополучия не се отнасят за тях. Това е народопсихология. Затова и често не сме подготвени за проблематични ситуации, не само свързани със здравето, но и с другите сфери на живота. А младите хора не са съвсем прави да смятат, че са застраховани от сърдечно-съдови проблеми, защото наличието на рисковите фактори с времето със сигурност води до съответните заболявания. А ако има и генетично предразположение, инфарктите могат да дойдат още преди тридесетата година.\nТова като гръм от ясно небе ли се явява?\nХората така го чувстват, защото преди това не са си направили изследвания, от които да стане ясно, че холестеролът е висок, кръвното налягане – също, често има недиагностициран захарен диабет. Когато тези проблеми се съчетаят с наднормено тегло, пушене, обездвижване, неправилно хранене, болестта надвива над младостта. А инфарктът при младите мъже често протича по-тежко в сравнение с по-възрастните, защото сърцето не е „свикнало” с намаления приток на кръв.\nОсвен споменатите рискови фактори кои други влияят зле на сърцето?\nСтресът! Той предизвиква мощно изръсване на определени хормони, които рязко повишават пулса и кръвното, свивайки кръвоносните съдове. А ако те вече са стеснени от атеросклеротични плаки, може да се стигне до инфаркт.\nКой и кога трябва да си прави профилактични прегледи за сърцето?\nИнфаркт Умора и стрес Хипертония / Високо кръвно Инфаркт стрес високо кръвно хипертония наднормено тегло пушене д-р Иво Петров\nКърмата крие лек срещу рак


Евтини Meizu C9 имам 5,45-инчов дисплей, 13-Мегапикселова камера и цена от $70\nPosted by Kiril — 21.12.2018 in Новини — Leave a reply\nКомпанията Meizu обяви пускането на нов смартфон, който може с право да се нарече сверхбюджетным. При доста ниски цени апарат Meizu C9 имам безрамочный дизайн и е оборудван със система за разпознаване на потребителя по лицето.\nДисплей приспособление е с размер на диагонала от 5,45 инча осигурява резолюция 1400 x 720 пиксела. Камера бюджетника снабдени с оптика на 13-МЕГАПИКСЕЛОВА и 8-МЕГАПИКСЕЛОВА.\nВ основата на електронната схема е 4-ядрен чипсет SC9832E, работещ на честота 1,3 Ghz. Комплект памет се състои от 2 GB «оперативки» и вграден флаш модул с 16 GB, което по съвременните стандарти, изглежда доста скромно. Въпреки това, в девайсе разполага с слот за карти памет microSD, който позволява повишаване на обема на 128 GB. Софтуерна среда действа Android Oreo 8-та версия.\nНовост е наличието на батерия от 3000 mah, модул геопозиционирования GPS-ГЛОНАСС и безжични адаптери Bluetooth 4.1, Wi-Fi 802.11 b/g/n, 4G VoLTE. Устройството тежи 140 грама и има размери 146,4 х 70 х 8.5 мм.\nПредлага се в черно и бяло оформление на корпуса. Цената на дребно е 85 долара, но сега приспособление може да се купи акции за 70 долара.\nТова е интересно TCL подготвя бюджетен смартфон T700X с 5,7-инчов HD+ дисплей и батерия 3860 ма


Mercedes-Benz 320 TE S 124 (1993) - технически характеристики, технически данни - максимална мощност, максимален въртящ момент, разход на гориво - градско/извънградско/комбиниран, максимална скорост, ускорение, тегло, габарити, двигател, окачване, джанти, гуми, спирачки, трансмисия/скоростна кутия и др.\nНачало Mercedes-Benz 320 320 TE\nMercedes-Benz 320 TE е 5-местен стейшън вагон (истейт, шутинг брейк) с 5 врати и RWD (задни задвижващи колела / задно предаване). Моделът е произведен за първи път през 1993 г. Автомобилът е дълъг 4765.00 мм, широк 1739.00 мм и висок 1491.00 мм. Дължината на колесната база, предната следа и задната следа е съответно 2800.00 мм, 1496.00 мм и 1487.00 мм. Пътният просвет е 145.00 мм. Собственото тегло на превозното средство е 1589 кг. Mercedes-Benz 320 TE има DOHC (два разпределителни вала над клапаните) двигател с атмосферно пълнене и 3199 cc работен обем. Двигателят е 6-цилиндров с по 4 клапана на цилиндър. Поставен е отпред и е ориентиран надлъжно спрямо дължината на автомобила. Цилиндрите в двигателя са редово разположени. Диаметърът на цилиндрите е 89.90 мм, а дължината на хода на буталото е 84.00 мм. Степента на сгъстяване е 10.00:1. Максималната мощност и максималният въртящ момент, които двигателят може да произведе са съответно 162 кВт / 221 к.с. при 5500 об/мин и 310 Нм при 3750 об/мин. Използваната в автомобила горивна система е EFI (електронно впръскване на горивото). Мазителната система е тип мокър картер. Времето, за което автомобилът ускорява от 0 до 100 км/ч е 8.30 с. Скоростната кутия на Mercedes-Benz 320 TE е 5-степенна, ръчна. Максималното предавателно отношение е 1.00:1. Диференциалното/крайното предавателно отношение е 3.06:1. Автомобилът има разход градско 8.81 л/100 км, извънградско - 10.85 л/100 км и смесен разход на гориво - 15.12 л/100 км. Капацитетът на резервоара е 72.00 л. Кормилният механизъм е тип червяк с рециркулиращи сачми с усилване. Воланът може да извърши 3 оборота от едно крайно положение до друго. Предните джанти има размер 6.5J x 15. Размерът на задните джанти е 6.5J x 15. Видът/размерът на предните гуми е 195/65 ZR 15. Задните гуми са 195/65 ZR 15. Предната спирачна система има вентилирани дискове. Задната спирачна система включва вентилирани дискове, серво усилвател, антиблокираща система (ABS). Предните спирачни дискове имат диаметър 294.00 мм, а задните - 278.00 мм.\nМодел на автомобила. 320 TE\nКод, идентифициращ модела. S 124 E 32\nИнформация за кода на двигателя. M 104 E 32


Мода Archives - Денина Мартин\nХубав и весел понеделник от мен, приятели! Докато повечето от вас си имат своите причини да мразят понеделниците, не забравяйте, че те не са чак толкова зле. Например, понеделниците символизират нов старт, нещо свежо и ново. Да не казвам и че те дават тон на цялата седмица. Добра причина да се отнасяте с уважение към … Continue Reading\nНА ЛОВ ЗА СЛЪНЧЕВИ ОЧИЛА\nСлънцето е толкова силно, че е почти невъзможно да гледаш без да се смръщиш. Но кой иска да си предизвика тези толкова неприятни бръчици около очите? Предполагам никой. Затова и тръгнах на пореден шопинг в Bulgaria Mall – този път посветен на лов за слънчеви очила. След като с удоволствие обиколих три оптики там, набелязах … Continue Reading\nСпечели 200 лева за шопинг с мен в BULGARIA MALL\nПо случай първия рожден ден на Purely Me by Denina Martin аз и Bulgaria Mall сме подготвили изкусителна изненада за вас – моите читатели. За първи път ви даваме шанс да СПЕЧЕЛИТЕ 200 ЛЕВА ЗА ШОПИНГ С МЕН В BULGARIA MALL! Единственото, което трябва направите, е да последвате профилите на Bulgaria Mall и тези на блога … Continue Reading


Димитър Стоянов: С нас се отцепват 20 структури на “Атака”\nКалина Крумова е възможно да се присъедини към нас, вратата е отворена, каза евродепутатът\n22 Март 2012, 08:41\nИмаме гаранция, че има цели структури на “Атака”, поде 20 досега, които ще се присъединят директно към новото сдружение. Причината е, че те не виждат оправдаване на усилията, които полагат толкова много години. Това каза бившият активист на “Атака” Димитър Стоянов пред bTV.\n“Разцеплението беше резултат на резултатите, които получи партията на последните избори, а не на нещо друго. Така или иначе личните мотиви бяха далеч по-назад във времето. Проблемът ескалира, когато се видя, че “Атака” не може да вземе 4%”, допълни Стоянов. Амбициите на новата формация, която ще бъде учредена в неделя, на Благовещение, са да не се зачерква това, което е правено много години с усилията на толкова много хора.

 Запитан как ще докажат, че не са поредната патриотическа формация, която ще се превърне в националистическа партия, Димитър Стоянов коментира: “Ние не можем да бъдем поредните, защото ние сме влезли в политиката с тази идея. Амбицията ни е да реформираме изцяло патриотичната национална идея така, както тя се е реформирала в други европейски държави – Франция, Чехия, Полша. Холандските националисти са едно от движенията, които не се реформират. А това, което се случва в Холандия мога да го сравня с това, което се случваше с “Атака” , нас миналата година и случката пред джамията. Тези действия, тези крайности нямат бъдеще”, бе категоричен Стоянов.

 Новата формация трябва да бъде основана на един демократичен принцип, добави той и сподели, че на този етап не може да каже кой ще бъде неин лидер. От познатите имена, напуснали “Атака”, в момента са се присъединили 5 човека: Валентин Николов, Димитър Каргов, Петър Николов, Велислав Стоянов, Огнян Тетимов. “Калина Крумова е възможно да се присъедини към нас. Засега не е изявила отношение, но вратата е отворена. Имаме контакт с всички колеги, напуснали “Атака”. Не изключвам възможността впоследствие да се присъединят и още хора”, допълни Димитър Стоянов.

 Той каза, че с Волен Сидеров не са се чували и не са се виждали. “Това няма отношение към нашия проект”, каза Стоянов. Той заяви, че новата политическа формация няма да бъде “патерица” на управлението. “Нека да видим примера от Европа – там където икономическата криза бе съпроводена с политически сътресения, държавите станаха по-зле отколкото преди. В момента прагматичният подход е, че държавата трябва да има стабилно правителство, да не се предизвикват излишни сътресения, защото те веднага рефлектират върху икономическата ситуация”, коментира евродепутатът.

 “Когато управляващата партия показва, че държи на твоята подкрепа, е редно това да бъде показано с подкрепа към нея. Всяка една партия има възможност да влиза в съответните обединения, когато дойдат избори”, каза Стоянов.

 Той сподели, че името на новата партия няма да бъде помпозно или с помпозна абревиатура. “Нека това остане за неделя. Името е избрано да покаже действителните идеи на партията. Тези идеи са отстояване на българския национален интерес и демократичните идеи, засягащи цяла Европа. За мен партиите трябва да носят имена, показващи те за какво се борят. Сигурен съм, че хората, които ще дойдат при нас, не са тези, които решават проблемите със сблъсъци и колизии. Този, който организира сблъсъци и провокации, няма други аргументи”, каза Димитър Стоянов.

 Запитан как ще коментира оставките на ключови министри, той заяви, че в България премиерът има прерогатива да уволнява и назначава министри. “Щом той е преценил, че такава смяна е правилна, значи така е трябвало да постъпи”.

 Водещата Ани Цолова полюбопитства и разгледа пръстена на ръката на госта. “Пръстенът ми е по мой собствен дизайн, изработен по поръчка. В средата е българският лъв, а от двете страни – Ботев и Левски”. Накрая гостът бе попитан как е малката му дъщеричка Капка. “Ами, както казвам – гледа си работата – расте”, каза Димитър Стоянов.


Строят още 12 забавачки с 1350 места в столицата / moetodete.bg\nСтроят още 12 забавачки с 1350 места в столицата\n01.10.2012 • от www.MoetoDete.BG 0 коментара\nСрамежливци и агресори в детската градина\nСрамежливци и агресори - два типа проблемно поведение е възможно да се проявят при социализирането на детето в новата среда. Как да се справите с двете крайности?\nДогодина ще започне строителството на 6 детски градини, а сградите на още толкова ще бъдат разширени. Това е записано в отговор на кмета на София Йорданка Фандъкова до общински съветник от БСП.\nТези 12 детски градини ще осигурят места за още 1350 деца.\nНовите забавачки ще са в районите „Надежда”, „Слатина”, „Оборище”, Нови Искър, Панчарево, „Витоша”. В тях ще има 750 места. Ще се разширяват детски градини в „Лозенец”, „Красно село”, „Искър”, „Средец” и „Витоша”. В тях ще бъдат приети още 600 деца.\nТази година по данни на общината няколко хиляди малки столичани са останали извън класиранията за забавачките. За 5-годишни деца обаче има над 380 свободни места.\nПоловината от тях са в училищата. В школата има 36 предучилищни групи за 5-годишни деца. Тази година Столичната община вложи над 2,3 млн. лв. в ремонти и оборудване на стаите за малчуганите. Заради свободните места за 5-годишни ще бъдат направени промени в някои групи, така че да се осигурят места за 4-годишни деца и недостигът за тях да се преодолява постепенно.\nОт 2006 година досега са разкрити над 6000 места в общински детски градини и ясли, пише още в отговора на кмета Йорданка Фандъкова. Инвестициите в изграждането и разширяването им са за над 134 млн. лева. Само за тази година се осигурява допълнителен прием на 1000 деца. Предстои откриване на градини в „Лозенец” и „Илинден”.\nПрез последните две седмици бяха отворени разширение на забавачка в „Надежда” и нова в село Долни Богров. За отоплението на последната ще се използва само алтернативна енергия. В сутерена на сградата има специални термопомпи, които ще осигуряват топлата вода. На покрива има слънчеви колектори. Зелената детска градина е построена за една година и струва на общинската хазна 2,2 млн. лв. В нея има една яслена и три градински групи.\nОще за: детска градина, забавачка\nКоментари за “Строят още 12 забавачки с 1350 места в столицата”


Изследване на достъпността на някои често използвани среди за разработка на програмно осигуряване Изследване на достъпността на някои широко разпространени среди за разработка\nИзследване на достъпността на някои често използвани среди за разработка на програмно осигуряване\nИзтегляне 132.71 Kb.\nИзследване на достъпността на някои широко разпространени среди за разработка\nИзследване на достъпността\nна някои често използвани среди\nза разработка на програмно осигуряване\nПрез последните две десетилетия, заедно с активизирането на формирането и прилагането на политики насочени към по-пълната интеграция на хората с увреждания в обществото, актуалност придобиха и дейностите свързани с осигуряване на достъпна обществена, битова и работна среда. В глобален аспект това са дейности насочени срещу обстоятелствата дискриминиращи хората с дефицити . Въпреки многобройните нормативни мерки и усилията по прилагането им, пътят към достъпността в различните и аспекти далеч не е извървян. Доказателство за това са, и липсващите в много обществени сгради рампи и тактилни пътеки , и практически повсеместното отсъствие на тифло коментиране в музеите, театрите и киносалоните, и текстът срещан в телевизионни предавания - „Потърсете ни! Телефонният номер е в долния десен ъгъл на екрана”. Бурното навлизане на дигитализацията в ежедневието на огромното мнозинство от населението на света постави особено остро въпроса за достъпността на всичките и продукти и аспекти. Ред законодателни мерки предписват на създателите на дигитални средства да съобразяват функционалността и интерфейса на продукцията си със специфичните възможности на потребителите с дефицити. Позовавайки се на ред международни стандарти, Н. Събев  отбелязва: „Още първото изискване е „проектирането и разработката на софтуерните компоненти и потребителските интерфейси да спазват стандартите за достъпност WCAG 2.0““.\nВ настоящото изследване ще бъдат дискутирани проблемите, с които се сблъскват незрящите потребители на някои широко разпространени среди за разработка на софтуер.\nНе е трудно да бъде забелязано, че докато за достъпността на продуктите на дигитализацията предназначени за масовия потребител се полагат определени усилия, достъпността на ориентираните към IT специалистите почти не се дискутира. Аргументът, че хората с дефицити не избират подобни професии явно е несъстоятелен. Би следвало да се потърси обратната връзка – хората с увреждания рядко избират подобни професии, защото средствата, с които ще трябва да работят, са труднодостъпни. Все пак в някои страни работят незрящи и слабовиждащи IT специалисти, на които се налага да полагат значителни усилия и да изразходват немалко допълнително време при работа с необходимия хардуер и трудно достъпен за тях софтуер, което прави тези хора по-неконкурентноспособни на пазара на труда.\nРъководейки се от световните и европейските стандарти за достъпност  в споменатата област и изхождайки от опита си, авторът ще направи оценка на нивото на достъпност на някои често използвани среди за разработка на програмно осигуряване. Отправна точка ще бъдат препоръките на Европейския стандарт „Accessibility requirements for ICT products and services”. Ще бъде споделен опитът на автора за разработка на приложения на програмните езици C, C++, C# и Python с използване на някои от най-популярните среди за разработка. Ще бъдат споменати и тези от тях, които са напълно недостъпни. Особено внимание ще бъде обърнато на free ware средите за разработка и на тези, които се ползват преференциално от учащи се и учебни заведения, тъй като често те са първото специално „изпитание”, с което се сблъскват незрящите проявили интерес към професията „разработчик” – изпитание, способно да мотивира, или демотивира.\nПърва ще бъде разгледана средата за разработка DEV-C++. Това е софтуер с отворен код, предназначен за създаване на програмно осигуряване на C и C++. Предлагат се версии за MS Windows (от 95 до 10) и за Linux. Включени са средства за трасировка, debugger и за получаване на помощна информация. Целевият файл може да представлява приложение с графичен потребителски интерфейс (може да се използва MFC, което затруднява процеса на създаване на приложението), конзолно приложение, статична или динамична библиотека.\nНавигацията по всички менюта и подменюта е напълно достъпна. Активирането на много от елементите им може да бъде извършено с клавиша , а на често използваните – с бързи клавиши. Навигацията в стандартните прозорци (например за отваряне и запис на файл) не предизвиква затруднения при работа с екранен четец. Предвидена е възможност за работа с отметки в кода (bookmarks), като навигацията в съответните прозорци не е свързана с трудности. В менюто “search” съществува елемент за преход на даден ред от текста на програмата, което облекчава процеса на коригиране на грешки (тъй като в диагностичните съобщения е посочен номерът на реда, на който е грешният код). За превключване между cpp (респективно C) и съответния заглавен файл е предвиден бърз клавиш, което прави работата на разработчика не ползващ мишка много по-оперативна.\nИзпълнението на основните действия в редактора на кода с помощта единствено на клавиатурата не е свързано със затруднения, маркирането, копирането, изтриването и преместването на текст се извършва с помощта на стандартните клавишни комбинации. Удобни за ползване са и прозорците за търсене и замяна на текст.\nВ повечето изскачащи прозорци не се озвучава текстът на съобщението, а само активните визуални обекти съдържащи се в тях (бутони “yes”/”no”, полета за отметка и т.н.), така потребител работещ с екранен четец не получава пълна информация за възникналата ситуация и е затруднен в преценката как да реагира. В прозореца за опции на проекта не се озвучават етикетите на текстовите и полетата за отметка.\nПо време на писането на кода средата извършва първична диагностика, като маркира със съответните цветове грешния код. Потребителят работещ с екранен четец не получава никаква информация за процеса на първична диагностика, той разбира за грешките в кода едва от резултатите на компилацията. Това прави работата му по-неекспедитивна. Генерираният при предикативното писане текст не се озвучава в реално време от екранния четец, което може да предизвика дублиране или пропускане на символи.\nПри работа без ползване на мишка липсва възможност за директен преход към областта с диагностичните съобщения на компилатора и свързващия редактор. Няма възможност също за бързо превключване между областите с текста на програмата и изведените при нейната работа резултати.\nОт казаното по-горе би могло да бъде направено заключение, че средата DEV-C++ е с ниска степен на достъпност в онези свои части, които са важни за комфорта и високата производителност на труда на разработчика служещ си с екранен четец. По ред причини тази среда за разработка, обаче, се използва широко в немалко висши учебни заведения и професионални гимназии. Ако в такава институция се обучават зрително затруднени използващи екранен четец, на преподавателите би следвало да се препоръча да разработват примери адаптирани за работа, както в средата DEV-C++, така и в друга с по-висока достъпност за зрително затруднени.\nМоже би най-разпространената среда за разработка в настоящия момент е “Microsoft visual studio”. Тя предлага възможност за разработка на приложен и базов софтуер на различни езици за програмиране, между които C#, C++, C, Python. Средата работи под управление на последните версии на Microsoft Windows, но е възможно създаването на приложения предназначени за използване и под управлението на други операционни системи. Възможна е разработката на конзолни и приложения с графичен потребителски интерфейс, създаването на статични и динамични библиотеки. Включени са средства за разработка на приложения ориентирани към работа с бази данни.Налични са средства за трасировка и debugging.\nНавигацията по основното меню и подменютата, както и активирането на елементите им не е свързано със затруднения при работа с практически всички съвременни екранни четци. Същото може да бъде казано и за навигацията в повечето стандартни прозорци (отваряне и запис на файл, настройки). Пълноценно се озвучава текстът от изскачащите прозорци. Възможна е навигация в последните при използване на клавиатура. Много от често изпълняваните действия могат да бъдат извършени с активиране на клавишни комбинации.\nВ редактора на кода е възможно използването на стандартните клавишни комбинации за многоредово текстово поле, което осигурява базова достъпност. След формиране на необходимите навици, за незрящия разработчик се оказват лесни за използване средствата за предикативно писане, които повишават значително производителността му. Леснодостъпни са и средствата позволяващи автоматично генериране на шаблони за често използвани конструкции (например класове, условни оператори и цикли). Като повечето среди за разработка, “Microsoft visual studio” осигурява първична диагностика по време на писане на програмния код, индикирайки откритите грешки. Незрящият потребител практически не може да се възползва от очевидните предимства на тази функционалност , тъй като индикацията на грешките е реализирана с промяна на атрибутите на текста – нещо, което не се озвучава от екранните четци в реално време.\nПри създаване на програмен код на C#, C и C++ преминаването към областта с диагностичните съобщения на компилатора и свързващия редактор с използване на клавиатурата не предизвиква затруднения. Щракането с върху всяко от съобщенията за грешка при компилация предизвиква позициониране в мястото в кода на програмата, където е открита грешка. Подобно позициониране е по-сложно при работа на Python, главно заради появяването на диалогов прозорец, в който се предлага да се избере дали да се премине към изпълнение въпреки откритите грешки.\nСлед обработката на програмния код се активира прозорецът визуализиращ работата на програмата на разработчика. В случаите, когато това е конзолно приложение, навигацията в този прозорец е същата като в команден прозорец. Ако програмата е с графичен потребителски интерфейс, навигацията се осъществява в съответствие с предвиденото от програмиста.\nПри възникване на грешка по време на изпълнение на създадената програма, в горе споменатия прозорец се появява съответното съобщение, което като правило се озвучава от екранните четци. Не може да бъде определено като задоволително нивото на достъпност на средствата за трасировка и debugging. Въпреки предвидените бързи клавиши за поставяне на контролни точки и постъпково изпълнение, при работа с екранен четец проследяването на процеса на изпълнение на програмата е трудно, а наблюдаването на стойностите на избрани променливи е свързано със сложна навигация. Напълно недостъпни са средствата за диалогово създаване на графичен потребителски интерфейс. Същото може да се каже и за инструментите за създаване на приложения работещи с бази данни. Практически невъзможна е работата със системата за помощна информация.\nС оглед казаното по-горе може да се твърди, че средата за разработка “Microsoft visual studio” може успешно да бъде използвана от потребители работещи с екранен четец за разработка на конзолни приложения. За debugging тези потребители следва да използват нестандартни подходи.\nОт средите за разработка на софтуер на “Borland” ще бъде разгледан “C++ builder 6”. Приложението работи под управление на версиите на MS Windows след 95. Създадените модули са предназначени за 32 битовите версии на MS Windows и\nCylix. Могат да се създават: приложения с графичен потребителски интерфейс, конзолни приложения, модули за Контролния панел, модули реализиращи служби, динамични и статични библиотеки, ресурсни файлове и HTML документи. Възможно е използването на езиците за програмиране C, C++ и Assembler. Средата предлага средства ориентирани към работа с бази данни, графичен редактор, инструменти за трасировка и debugging.\nНавигацията по всички менюта и подменюта може да се осъществява с помощта на клавиатурата, много от често използваните действия могат да бъдат активирани с клавишни комбинации. Съществува проблем с озвучаването на елементите на основното меню, които не се озвучават при навигация. Налага се да се използват клавишни комбинации, потребителите на “JAWS” могат да получават озвучена навигация по това меню с помощта на режима “JAWS cursor”. Практически всички прозорци осигуряват стандартна навигация с клавиатурата по включените в тях визуални компоненти. Последните са снабдени с текстови етикети, които се озвучават от екранните четци. При отваряне на някои изскачащи прозорци не се озвучава статичният текст.\nВ редактора на кода работят стандартните клавишни комбинации за многоредово текстово поле, което улеснява работата с екранни четци. За разлика от описаните по-рано среди за разработка, при навигация по редовете тук не се озвучават техните номера. Информацията за текущите ред и позиция е налична като текст и при използване на “JAWS” може да бъде озвучавана с клавишна комбинация при създаване на съответния скрипт. Озвучаването при предикативното писане се свежда до показване на уточнените имена на структурите и класовете. Изскачащият текст се озвучава ефективно в реално време.\nПреминаването от кода на програмата към областта с диагностичните съобщения на компилатора и свързващия редактор, както и към прозореца, в който работи потребителската програма, не предизвиква затруднения. Диагностичните съобщения се озвучават безпроблемно. При щракване с клавиша върху съобщението за грешка курсорът се премества на мястото в кода на програмата, където е съответната грешка.\nСредствата за debugging са достъпни и позволяват на работещият с екранен четец ефективно да следи хода на изпълнение на своята програма и да наблюдава стойностите на избраните променливи в контролните точки. Достъпни при работа с “JAWS” са и средствата ориентирани към работа с бази данни, на определени места се налага да се работи в режим “JAWS cursor”. Недостъпни остават важните функции на графичния редактор.\nЗа разлика от описаните по-горе среди за разработка “C++ Builder 6” позволява на незрящия потребител работещ с “JAWS” да създава в диалогов режим приложения с графичен потребителски интерфейс – достъпни са прозорците на палитрата с предлаганите компоненти (визуални и невизуални), прозорецът съдържащ дървото на компонентите на приложението и прозорецът за настройка на свойствата на компонентите (Object inspector). Компонентите (полета за отметка, радиобутони и т.н.) в съответната палитра са снабдени с текстови етикети, които се озвучават или извеждат на брайлов дисплей. С помощта на стандартен бутон избраният компонент се премества в панела за конфигуриране на прозореца, където продължава да е снабден с текстов етикет. Управлението на атрибутите на компонентите поместени в прозореца за конфигуриране се осъществява с помощта на специален модул на средата за разработка – “Object inspector”, който е реализиран като стандартен прозорец и осигурява практически пълна достъпност. С негова помощ се задават свойствата и разположението на компонентите в диалоговите прозорци, както и реакцията на генерираните автоматично модули на определени събития. Следва да се отбележи, че по подобен начин се управлява създаването и настройката не само на чисто визуалните компоненти (бутони, полета за отметка и т.п.), палитрата на компонентите съдържа и такива ориентирани към работа с бази данни, мрежов трансфер, работа със звук и др. Високата степен на достъпност на вградената система за помощна информация увеличава значително производителността на труда на незрящия разработчик.\nНемаловажен е фактът, че визуалните компоненти, включени в библиотеките на “C++ Builder 6”, осигуряват висока степен на достъпност на създаденото приложение.\nОт казаното по-горе следва, че “C++ Builder 6” осигурява висока степен на достъпност при работа с екранния четец “JAWS” при разработка на широк кръг приложения. Това вероятно е най-всестранно достъпната среда за разработка до момента. За съжаление, след организационните и структурни промени в “Borland” наследниците на тази среда за разработка се оказват все по-трудно достъпни за незрящия програмист. Не съвсем ясен е пътят за евентуалното лицензиране на продукта в настоящия момент. Въпреки двадесетина годишната си възраст “C++ Builder” все още може да бъде полезен при разработка на 32 битови приложения за PC, но основната му ценност в настоящия момент е да служи като аргумент в дискусията с компаниите разработващи подобен софтуер, аргумент в полза на твърдението, че изцяло достъпни среди за разработка може и трябва да има.\n4.В таблицата по-долу са дадени измерените времена в часове и минути за разработка от незрящ C++ програмист на 3 приложения с с използване на “DEV-C++”, “Microsoft visual studio” и “C++ Builder 6”. Първото приложение е с най-ниска сложност и представлява реализация на бинарно търсене в сортиран масив. Второто е с по-висока сложност и е реализация на алгоритъма на Дейкстра за намиране на най-краткия път от даден връх до всеки един от останалите в граф с неотрицателни тегла, третото приложение - несложен текстов редактор подобен на “Notepad”.\nВ сортиран масив\n3несложен текстов редактор\nРазбира се, това е само единичен експеримент, поради липса на незрящи програмисти нямаше как да бъде формирана съвкупност с по-голяма представителност, но според автора тези резултати са близки до реалните съотношения на разход на време за разработка на софтуер.\nНяма основание да се предполага, че тенденцията за силна визуална ориентация на средите за разработка на програмно осигуряване, а и на софтуера ориентиран към системните администратори и операторите на сложни системи за управление, ще отслабва. Графичният интерфейс носи много удобства за зрящия потребител. В същото време прави по-сложна задачата на екранните четци. Това обстоятелство насочва усилията на разработчиците на средства улесняващи работата с компютър на хората със зрителен дефицит към създаване на специализирани операционни среди, а дори и на версии на операционните системи адаптирани за незрящи. Пример за такава система е Luwrain [3, 4] - разработена от Доцент Д-р Михаил Пожидаев – незрящ преподавател по информационни технологии в Томския държавен университет. Luwrain може да е част от ядрото наLinux, или платформено независима операционна среда. Системата осигурява удобен интерфейс за зрително затруднения потребител, позволявайки му в същото време във всеки един момент да превключи към работа с избрания екранен четец. По този начин Luwrain не е алтернатива на екранните четци, а мощно допълнително средство за достъп повишаващо ефективността на работата на незрящия потребител.\nВ заключение може да се направи изводът, че нивото на достъпност на софтуера за разработка на програмно осигуряване е на по-ниско ниво от достъпността на дигиталните средства ориентирани към широкия потребител. Това обстоятелство ограничава незрящите младежи в избора на професия, а последното, съгласно съвременните разбирания следва да бъде определено като дискриминация.\nНегослав Събев - Компютърни методи и подходи при изследване и представяне на знания за уеб достъпност за хора с увреждания - Институт по математика и информатика, БАН, 2020 г.\nМихаил Пожидаев - Introducing LUWRAIN: Can GNU/Linux help us rethink accessibility solutions for the blind? - Linux Journal, 2015, №7, Texas, USA


Психично Здраве – Самоубийството е предотвратим феномен – понякога той е „вик за помощ“, а не липса на желание за живот\nЗа причините, тласкащи към самоубийство, за рисковите групи и за Националната програма по суицидопрофилактика разговаряме с доц. Лиляна Цонева-Пенчева и психиатъра д-р Любомир Живков\nДоц. Лиляна Цонева-Пенчева има висше икономическо образование, но е доктор по медицина. Работи в Националния център по опазване на общественото здраве, направление “Промоция на здраве и профилактика на болестите“. Владее английски и немски език. Нейната стихия са готическия немски и … стиховете, които пише. Има стихосбирка „Ложе от мечти“. Признава, че любовта към работата й я преизпълва с енергия и жизненост. мъжена, с две деца. Координатор на Националната програма за профилактика на самоубийствата в България.\nД-р Любомир Живков е психиатър, доктор по медицина, директор на Областния диспансер за психични заболявания. Владее английски, френски и руски език. Има много публикации и съобщения в областта на социалната психиатрия, епидемиологията, лечението на депресиите, психотерапията и суицидната превенция. Женен е, с един син и … страстно любопитство към науката и живота.\nПреди години излезе от печат малка книжка – “Защо и как се самоубива българинът”. Един колега беше обобщил цифри и факти и… съдби. Беше направил и изводи. В главата ми тогава се пръкна еретичната мисъл – кому е ужно това четиво? При толкова хубави други теми и книги от колегата – автор, защо и тази? Годините минаваха, животът ставаше все по-труден, самоубийствата се увеличаваха… Една модерна дума навлезе в нашето ежедневие – “стигма”. Ще рече – заклеймяване от страна на обществото. И произтичащото от това – “какво ще кажат хората”. Именно заради тази стигма десетилетия наред за самоубийствата не се говореше и не се пишеше. Те бяха срам и позор за семейството, за обществото.\nДоц. Цонева, как направихте първата стъпка към създаване на програмата и защо?\nЕдно проучване показа, че процентът на самоубийствата сред учениците на възраст 15-18 години е голям. Това заинтригува група научни работници – лекари, психолози, социолози и юристи. Разработихме програма по суицидопрофилактика, която изпитахме в продължение на 3 години в 5 пилотни области. След което през 2000 г. се прие шестгодишна Национална програма за профилактика на самоубийствата в България. (С много емоция и младежки ентусиазъм разказва за изминалите години доц. Лиляна Цонева-Пенчева и между фактологията вмъква неусетно: ”Някой смее ли се, че отивате на зъболекар? Защо трябва да се лекува само тялото? Душата също боли… Тя също има нужда от лечение.”)\nПрофилактиката на самоубийствата е задача на цялото общество. В изпълнението на програмата се включват изградените местни структури за суицидопрофилактика – обществени съвети, коалиции, районни съвети и др. Голяма помощ оказват центровете за психично здраве, МВР, църквата, бюрата по труда, някои неправителствени организации. Координацията се осъществява от Регионалните инспекции за опазване и контрол на общественото здраве и Регионалните центрове по здравеопазване, успоредно с други основни дейности, които те извършват по програмата.\nД-р Живков, кои хора се самоубиват най-често?\nНай-често се самоубиват хора с психични разстройства (от 45 до 70%), с депресии (около 15%) и шизофрения (около 10%), т.е. хора със заболявания, които могат да се лекуват или подържат с лекарства. Някои от тези хора или нямат време да се консултират с лекар, или се страхуват да потърсят помощта на психолог или психиатър – страх от заклеймяването, страх от общественото мнение, страх от стигмата. Рисковите групи са сред лицата с депресия, зависимост или друго психическо разстройство, лица с тежки соматични заболявания, ученици от 10 до 18 години, военнослужещи на краткосрочна служба, служители на МВР и МО, жертви на насилие, безработни мъже и жени от 25 до 50 години, възрастни и самотни хора.\nНай-често депресията се познава по безпричинната тъга, загубата на интерес към почти всичко, краткотраен сън или ранно събуждане, чувството за вина, безпомощност или малоценност, наличието на раздразнителност или безпокойство, безапетитие, липса на сексуално желание и др. Списъкът може да бъде дълъг… Оплакванията са истински, мъчителни, но без органична причина, без промени в изследванията. Това е депресията. Тя слага маската на соматично (телесно) заболяване и невинаги е лесна за откриване. Особено в последните години депресията е често срещано състояние. Тя се поражда на първо място от социално-психологични причини(безработица, безпаричие, семейни конфликти, домашно и улично насилие и др.) и може да доведе до опит за самоубийство. Ако не се вземат мерки, разбира се. Едва на второ място като мотив при опитите за самоубийства е любовта. Мислите за оцеляване изместиха любовната мъка. Има обаче и ендогенни (вътрешни) причини: намаляването на серотонина и метаболитите му в гръбначно-мозъчната течност (което може да се установи с маркери) води до агресия и автоагресия.\nДоц. Цонева: Има и хора с т.нар. суицидно поведение. Когато ви говорят за смърт, за самоубийство, обърнете им внимание. Те искат да ви кажат, че не се чувстват добре. Техните думи са всъщност вик за помощ, изречени между другото…\nД-р Живков: Много характерна е юношеската депресия. При нея няма явно отчаяние, а само – бягства от дома, агресия, правонарушения, употреба на алкохол и наркотици, т.е. едно предизвикателно поведение. Мъжката депресия също се “маскира” – пиене, агресивност, домашно насилие, зад които трудно може да се открие страданието, болката на душата.\nВ разговора с двамата специалисти разбрах, че за няколко години са издадени и издават много печатни материали по темата, изнасят се лекции и беседи, провеждат се дискусии, семинари, тренинги, видеопокази. Важен момент в тази програма е “обучението на обучители” – студенти, медицински специалисти и педагози от училищата, лични лекари и лекари от “Бърза помощ” се обучават от лекари-психиатри как да разпознават първите симптоми на депресията. Да имат “ухо и око”, както казва доц. Цонева, да разбират какво се крие зад възникналите безпричинно болки в корема или честите отсъствия от училище. Стигмата все още не е преодоляна. Но хората се “отпушиха”, не без огромната роля на Националната програма за профилактика на самоубийствата в България. Разбраха, че психологът, психиатърът и социалните работници са специалистите, хората, които могат да помогнат в трудни периоди. Ако сте в такъв период, можете да се обърнете към тях на адрес ул.Екзарх Йосиф 59.\nЗа да ви помогнат.


ЗА УСМИВКАТА! Какво означава?\nTopic: ЗА УСМИВКАТА! Какво означава?\nAuthor Topic: ЗА УСМИВКАТА! Какво означава? (Read 3582 times)\n« on: май 27, 2006, 07:55:44 am »\nRe: ЗА УСМИВКАТА! Какво означава?\n« Reply #1 on: юни 01, 2006, 03:04:34 pm »\nМдааа, определено една усмивка може да остави траен спомен и със сигурност предизвиква положителна емоция в момента, в който я получаваш. Поне при мен задължително предизвиква още по-широка усмивка в отговор.\n« Reply #2 on: юни 02, 2006, 04:59:36 pm »\nmedea, много хубаво си го казала :smitten:\nУсмивката наистина има голямо значение във взаимоотношенията между хората Имам една приятелка, която още си спомня как съм и се усмихнала, когато сме се запознали - преди десетина години! Не какво съм и казала, а именно как съм и се усмихнала!\nНа мен също ми се е случвало да разговарям с даден човек и след време да си спомням само усмивката му - искрена или не, тя винаги прави впечатление. Има хора, които се стремят да се усмихват широко и да изглеждат много дружелюбни, но душата винаги успява да разграничи искреното от подправеното. Е, почти винаги - има хора, които успяват да бъдат заблудени, но според мен това става само защото не се доверяват на вътрешното си усещане\nПомня и първите усмивки на детето ми-караха ме да се чувствам на седмото небе от щастие, а и кой може да остане равнодушен пред такава беззъба усмивка\n« Reply #3 on: юни 02, 2006, 05:20:54 pm »\nУсмивката значи многоооооооооооооооооооооооооооооооооооооооооо\n« Reply #4 on: юни 05, 2006, 12:28:36 pm »\nQuote from: medea on май 27, 2006, 07:55:44 am\n[Тя обогатява този, който я получава, без да прави по-беден този, който я дарява.\nМного интересно. Навява ме на мисълта ... Слънцето като дава лъчите си става ли по-малко или по-бедно без тях? Ако Божественият източник е проявил .. излъчил себе си, чрез Нас, хората, станал ли е от това по-беден ....? Последното звучи абсурдно май, а? ..... Изглежда този, който има .... той има какво да дава без да обеднява от даването ... много интересно явление\n« Reply #5 on: юни 05, 2006, 01:53:41 pm »\nbee, май нещо не си прочела добре това, което си цитирала - има едно "без"\n« Reply #6 on: юни 05, 2006, 03:14:13 pm »\n.......... ....... Истинската история на едно усмихнато лице и неговия създател !\nМакар електронната поща да не е толкова далеч от разговора в реално време, тя е лишена от възможността да се жестикулира. За решаването на този проблем в интернет се използват така наречените емотикони — последователност от символи, които напомнят човешко лице. Техният създател е добре известен. Кой обаче пръв е нарисувал усмивката и очите, превърнали се в две точки - добре познатия ни съвременен фолклор.\nНали не си мислите, че тези усмихнати емотикони (наричани още smile), съставени от препинателни знаци, букви и цифри и означаващи някаква емоция са плод на всеобща изобретателност. Нищо подобно.\nУсмихнатото личице си има автор. За първи път го е нарисувал американският художник Харви Бел (Harvey Ball).\nВ началото на 60-те години в Америка започва процес на сливане на големите застрахователни компании. Процесът протичал болезнено и започнал да влияе негативно на сътрудниците. С други думи, несигурни в утрешния ден, служителите станали по-раздразнителни, разсеяни и тъжни.\nТакова било настроението и в Държавната взаимовспомагателна застрахователна компания. Представителите на State Mutual Life Assurance Cos. of America решили да повдигнат духа на своите сътрудници и да ги накарат да се усмихват всеки път, когато те се срещат с клиенти, когато вдигат телефонната слушалка или работят с документи.\nЗа да постигнат целта си, било решено да се проведе една не съвсем обикновена рекламна кампания, но се нуждаели от леснозапомнящ се, ярък символ и през декември 1963 година застрахователите се обърнали към художника-график Харви Бел.\nНо в света усмихнатото личице станало популярно едва през 70-те, когато двама братя (Bernard and Murray Spain), чийто бизнес (тяхната фирма Philly) бил създаване и производство на всякакви причудливи сувенири и предмети, измислили за него и изречението "Have a Happy Day". Скоро двамата братя и десетки други техни имитатори започнали масово да използват жълтата муцунка с цел печалба. Днес имената им са забравени, остава им утехата, че в онези години именно техният лозунг допринася за популярността му.\nБел обичал въодушевено да казва за своето изобретение: "Никога още в историята на човечеството и изкуството не е било създадено нещо друго, разпространено толкова широко, което да е носило толкова щастие, радост и удоволствие. Няма нищо друго, направено толкова просто, да е станало понятно за всички." Дали тези негови думи са истина? Бернард Спайн твърди, че фирмата Sunkist още през 30-те години е рекламирала портокалите си, като рисувала смешни муцунки върху тях, а подобни усмихнати човечета бил виждал в детската книжка на Munro Leaf's, издадена през 1936 година "Manners Can Be Fun". Но това черно-бяло далечно сходство едва ли може да се сравни със завършеното произведение на Бол.\nВече на прилична възраст, Харви Бел окончателно определил своята мисия на Земята — той виждал себе си като международен посланик на щастието и дори измислил празник през октомври - Международен Ден на Усмивката (World Smile Day).\nТой смятал, че това трябва да бъде ден, "посветен на доброто настроение и добрите дела" и да преминава под лозунга "Направи добро. Помогни на една усмивка".\nПрез 2006 година на 7 октомври Международният ден на усмивката ще се празнува за 8 път. И както винаги призивът към всички хора ще бъде: "Направи нещо добро. Помогни поне на един човек да се усмихне" и разбира се, отвсякъде ще грее жълтото усмихнато личице, нарисувано от Бел .\n« Reply #7 on: юни 06, 2006, 01:47:20 am »\nлеле страшноо! браво браво хубаво е да има такъв ден официално\nа иначе...усмивката е магия когато е искрена ми действа заразно като прозявка ...\n« Reply #8 on: юни 06, 2006, 04:07:32 pm »\nЗнаете ли, че ако срещу вас стои много намръщен човек излъчващ само негативна емоция, вие може да го обезоръжите с една голяма и искрена......УСМИВКА! Много често ми се е случвало да променям моментното състояние и настроение на хората срещу мен. Понеже винаги съм усмихната, въпреки гадостите, които ни се струпват понякога, винаги успявам да повлияя позитивно на хората покрай мен. Представяте ли си?!?!?!? Само с една усмивка. :smitten:


Тайната маркетинга според Сет Годин | lifehack.bg\nБих казал, че доста харесвам Сет Годин с неговите простички и в същото време уникални и иновативни идеи за разпространяване на вируса на различни марки и продукти и изобщо всичко, което човек прави свързано с маркетинга.\nПроблема е, че някои от идеите му /поне според мен/ са малко трудно приложими в нашите условия. И въпреки това днес попаднах на нещо много кратко, написано от него-гения на съвременния маркетинг, което може би ще ви е интересно да научите.\nСтава въпрос за тайната на маркетинга!\nИскате ли да я научите?\nСъс сигурност искате, затова продължавайте да четете.\nТези две думи са тайната на новия маркетинг!\nОгледайте се, помислете за вашето обкръжение и първо намерете десет души. Десет души, на които имате доверие, на които вярвате, които уважавате, хора от които се нуждаете, хора които ви слушат! Тези 10 души се нуждаят от това, което имате да продадете или просто го искат. И ако те го и обичат – печелиш!\nАко те го обичат, те същите тези твои десет души, всеки от тях ще намери още десет или сто, или хиляда или може би само 3, знае ли човек!\nАко тези десет души не обичат, това което имаш да продаваш, ти приятелю се нуждаеш от нов продукт, от нещо друго, което да им предложиш.\nАко това е така започни отначало.\nТвоята идея се разпространява. Твоят бизнес расте. Не толкова бързо, колкото ти се иска, но по-бързо, отколкото можеш да си представиш!\nТози подход променя нагласата и времето на всичко, което правиш.\nТака че намери тези 10 души, намери ги сега!\nВие не можете да продължавате да действате на този пазар на анонимните маси. Защото Те вече не са анонимни и не са маси!\nВие можете само да търгувате с хора, които са благоразположени към вас, харесват ви и обичат това, което правите и това, което им предлагате.\nХора като тази група от 10.\nИ още нещо: Във времето на пускане на идеята ви в обръщение, избягвайте големият начален бум на скъпа реклама и голямо харчене на пари.\nВместо това си направете план за постепенно натрупване, което да се превърне лека по лека в приливна вълна, която впоследствие да ви залее от продажби.\nОрганизирайте се за нея, харчете парите си по подходящ начин. Защото факт е че кривата на похарчените пари е точно обратно пропорционална на това, от което се нуждаете.\nТри години по късно от сега, този съвет ще бъде толкова нормално звучащ, колкото и скучен. Но днес е почти сигурно, че той е точно обратното на това, което правите!\nпо идея на Сет Годин